Copa América 2001
Copa América 2001 blev afholdt i Colombia i perioden fra den 11. til den 29. juli 2001. Turneringen blev arrangeret af CONMEBOL, der er Sydamerikas fodboldforbund. Arrangementet blev præget af, at Argentinas fodboldlandshold meldte afbud grundet modtagne trusler mod holdet. Udover landshold fra Sydamerika deltog tillige hold fra Mexico, Honduras og Costa Rica. Turneringen blev vundet af Colombia, der i finalen besejrede Mexico.